Inka Henelius

Inka Marika Henelius (s. 14. helmikuuta 1979 Lappeenranta) on suomalainen urheilutoimittaja. Hän on koulutukseltaan medianomi.

Henelius on toiminut vuodesta 2003 uutistenlukijana ja urheilutoimittajana Ylellä. Hän on aiemmin työskennellyt maakuntalehti Etelä-Saimaassa ja STT:llä. Henelius on harrastanut muun muassa koripalloa ja ratsastusta. Hänen kasvattajaseuransa koripallossa on Catz, ja kaudella 2008–2009 hän pelasi Pantterit/WB:ssä.

Henelius on vieraillut muutamissa televisio-ohjelmissa, kuten Uutisvuoto ja Se on siinä.

Yksityiselämä 

Henelius on naimisissa ex-jalkapalloilija, tv-ohjaaja Henri Määtän kanssa. He avioituivat heinäkuussa 2012 Porvoon tuomiokirkossa ja asuvat omakotitalossa Porvoossa.

Lähteet 

Suomalaiset urheilutoimittajat
Suomalaiset koripalloilijat
Vuonna 1979 syntyneet
Elävät henkilöt